./data/stoa0275/stoa024/stoa0275.stoa024.opp-lat1.xml
Tertullian
Quisigitur integrae mentis credere potest aliquid eos ignorasse quosmagistros dominus dedit, individuos habens in comitatu, in discipulatu,in convictu, quibus obscura quaeque seorsum disserebat,illis dicens datum esse cognoscere arcana, quae populo intellegere non liceret? Latuit aliquid Petrum aedificandae ecclesiae petramdictum, claves regni caelorum consecutum et solvendi et alligandiin caelis et in terris potestatem? Latuit et Ioannem aliquid,dilectissimum domino, pectori eius incubantem, cui solidominus Iudam traditorem praemonstravit, quem loco suo filiumMariae demandavit? Quid eos ignorasse voluit quibus etiam gloriamsuam exhibuit et Moysen et Helian et insuper de caelo patrisvocem? non quasi ceteros reprobans, sed quoniam in tribus testibus stabit omne verbum  Ignoraverunt itaque et illi quibuspost resurrectionem quoque in itinere omnes scripturas edissereredignatus est  Dixerat plane aliquando, Multa habeo adhuc loqui vobis, sed non potestis modo ea sustinere, tamen adiciens,Cum venerit ille spiritus veritatis, ipse vos deducet in omnemveritatem  Ostendit illos nihil ignorasse quos omnem veritatemconsecuturos per spiritum veritatis promiserat  Et utique implevitrepromissum, probantibus Actis Apostolorum descensum spiritussancti  Quam scripturam qui non recipiunt, nec spiritus sanctiesse possunt, qui necdum spiritum sanctum possunt agnoscerediscentibus missum, sed nec ecclesiam se dicant defendere, quiquando et quibus incunabulis institutum est hoc corpus probarenon habent  Tanti est enim illis non habere probationes eorumquae defendunt, ne pariter admittantur traductiones eorum quaementiuntur